2022 i Haiti


Begivenheter i året 2022 i Haiti.

Generelt 
Haiti er et av verdens fattigste land, og er Latin-Amerikas fattigste land. Landet var i 2022 preget av politisk uro, sult og fattigdom, og 60% av landets innbyggere lever under fattigdomsgrensen. På grunn av dette var landet preget av vold, kriminalitet og gjengoppgjør, og kidnappinger for å kreve løsepenger var utbredt i 2022. Røde Kors anslår at det er rundt 95 væpnede gjenger som kjemper om kontroll over ulike deler av hovedstaden Port-au-Prince. Sykdommer som kolera og hiv/aids er utbredt. Landet har også vært rammet av flere naturkatastrofer de siste årene, med 11 orkaner siden 2010 og et større jordskjelv i 2021, som tok livet av minst 2.248 mennesker og skadet 12.200. Disse naturkatastrofene har hatt stor, negativ innvirkning på Haitis økonomi og levekår. 

Pr april 2022 var Haiti nummer 160 av 188 land på Human Development Index over menneskelig utvikling, og 62 % av befolkningen over 15 år kan lese og skrive.

Statsledere 
 President – Ariel Henry (fungerende)
 Statsminister – Ariel Henry (fungerende)

Hendelser 
 1. januar – Statsminister Ariel Henry overlevde et attentatforsøk da han ble skutt mot under en seremoni for å feire landets uavhengighet, i en kirke i byen Gonaïves.
 6. januar – To journalister ble drept og begravd under et gjengangrep i Port-au-Prince.
 1. februar – Tre mennesker døde og minst 2500 familier måtte evakueres etter at stort regnfall ga oversvømmelser.
 20. april – Et mindre fly krasjet i gaten i Port-au-Prince, seks mennesker omkom.
 3. mai – Carlos Guillén Tatis, counselor ved Den dominikanske republikks embassade i Haiti, ble kidnappet i Croix-des-Bouquets.
 14. juli – Minst 89 mennesker, hvorav 42 sivile, ble drept i gjengkriminalitet knyttet til kontrollen over nabolaget Cité Soleil, der gjengene G9 og G-Pèp slåss om makten i Port-au-Prince.
 16. juli – FNs høykommissær for menneskerettigheter dokumenterte 934 drepte, 684 skadde og 680 kidnappinger i Port-au-Prince siden starten av 2022, i en sterk voldsøkning i landet.
 24. juli – Minst 17 haitiske migranter døde og 25 ble reddet, da båten deres kantret utenfor New Providence i Bahamas.
 2. oktober – Haitiske myndigheter rapporterer om utbrudd av kolera, og at minst sju mennesker har dødd av sykdommen hittil.
 9. oktober – FNs generalsekretær António Guterres foreslår en «Rapid Action Force» med spesialstyrker fra flere land, for å hjelpe Haitis politi med å få kontroll over landet, og redusere trusselen fra kriminelle gjenger.
 16. oktober – I forbindelse med protestene i Haiti, som har foregått siden 2018;
 USA og Canada sendte militært utstyr til Haiti, blant annet taktiske og pansrede kjøretøyer, på grunn av uro og vold på grunn av økende varemangel i landet.
 USA foreslo en FN-resolusjon i FNs sikkerhetsråd der de foreslår en internasjonal «Rapid Action Force» til Haiti, grunnet pågående ustabilitet og vold i landet.
 19. oktober – Bahamas' statsminister Philip Davis uttaler at han er klar til å sende tropper til Haiti som fredsbevarende styrker, der som de blir bedt om dette av CARICOM. 
6. november – Etter økt internasjonalt press avslutter den haitiske gjenglederen Jimmy Chérizier avslutter blokkaden hans gjeng har gjennomført av en av Haitis viktigste oljeterminaler. 
1. desember – 12 mennesker ble drept de væpnede gjenger stormet byen Cabaret i departementet Ouest.
22. desember – FNs visegeneralsekretær Amina Mohammed oppfordret alle land som har muligheten til det, til å sende militær bistand til Haiti, for å bekjempe kriminaliteten der

Helligdager 
 1. januar – Nyttårsdag og Uavhengighetsdag, der de feiret at det var 217 siden Haitis uavhengighetserklæring ble signert.
 2. januar – Forfedrenes dag, til ære for de som kjempet for landets uavhengighet.
 16. februar – Haitisk karneval og Mardi Gras.
 17. oktober – Dessalines' dag, til minne om at det er 215 år siden Haitis første leder døde.
 1.-2. november — Allehelgensdag og Alle sjelers dag feires både blant kristne og de som tilhører voodoo-religionen.

Dødsfall 
 30. mars – Yanick Étienne, sanger (født 1957)
 6. august – Yvon Buissereth, politiker og senatsmedlem
 24. august – Hérard Abraham, general og politiker, som var fungerende president i 1990, leder av Haitis militære styrker og landets utenriksminister (født 1940)
 28. oktober – Eric Jean Baptiste, politiker (født 1970)

Referanser 

2022 i Haiti